**Paskaidrojuma raksts**

Ādažu novada domes 2019.gada 26.novembra saistošajiem noteikumiem Nr.\_\_/2019 “Par Ādažu pašvaldības kapsētas darbības un uzturēšanas kārtību”

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | 1.1. Pašlaik Ādažu novadā ir spēkā Ādažu novada domes 2017.gada 28.novembra saistošie noteikumi Nr.50/2017 “Ādažu novada teritorijā esošo kapu uzturēšanas un darbības noteikumi”. Ņemot vērā Satversmes tiesas 2019.gada 5.marta spriedumā (lietā Nr. 2018-08-03) ““Par Jūrmalas pilsētas pašvaldības kapsētu darbības un uzturēšanas noteikumi” atbilstību satversmes 1. pantam” un VARAM 29.05.2109. vēstulē par Tieslietu ministrijas skaidrojumu saistībā ar Satversmes tiesas spriedumu kapsētas apsaimniekošanās jomā norādītos argumentus, nepieciešams pieņemt jaunus saistošos noteikumus (turpmāk – Noteikumi), jo iepriekšējo noteikumu grozījumi pārsniegtu 50 % no to kopējā apjoma.  1.2. Dome ir tiesīga izdot Noteikumus jautājumos par kapsētām, pamatojoties uz likuma “Par pašvaldībām“ 43.panta pirmās daļas 6.punktu, kas nosaka domei tiesības izdot saistošos noteikumus, paredzot administratīvo atbildību par to pārkāpšanu, ja tas nav paredzēts likumos, par sanitārās tīrības uzturēšanu, tostarp kapsētu apbedīšanas vietu izveidošanu un uzturēšanu. Savukārt, 43.panta trešā daļa noteic, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. |
| 2.Īss projekta satura izklāsts | 2.1. Noteikumi nosaka Ādažu novada Baltezera kapsētas darbības noteikumus, kapavietu piešķiršanas, apbedīšanas un kapličas izmantošanas kārtību, kapsētas un kapavietu uzturēšanas pienākumus, kapavietu kopēju un amatnieku profesionālo darbību kapsētā un atbildību par šo Noteikumu neievērošanu. |
| 3. Informācija par  plānoto projekta ietekmi uz pašvaldības budžetu | 3.1. Noteikumi palielina pašvaldības izdevumus kapsētas uzturēšanā, jo pašvaldība turpmāk nedrīkst iekasēt naudu par kapavietas ierādīšanu. Kapsētas uzturēšanas izdevumi vidēji gadā sastāda EUR 51400,00. |
| 4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā | 4.1. Noteikumu mērķgrupa ir kapsētas apsaimniekotājs, kapavietu komisija, personas, kurām pašvaldība piešķir kapavietu (kapavietu uzturētājs), kā arī apbedīšanas pakalpojumu sniedzējs. |
| 5.Informācija par administratīvajām procedūrām | |  | | --- | | 5.1.Noteikumi nosaka jaunas procedūras kapavietas piešķiršanai un ierādīšanai. Tās tiks piešķirtas uz iesnieguma pamata, ja iesniedzējs atbildīs Noteikumos noteiktajiem nosacījumiem.  5.2. Lai primāri ievērotu Ādažu novada iedzīvotāju intereses un to, ka pašvaldībai ir ierobežota teritorija kapsētas iekārtošanai, tiek noteikts, ka jaunu kapa vietu piešķir Ādažu novada deklarēto personu apbedīšanai vai laulātā, lejupējā (bērna) un tuvākās pakāpes augšupējā (vecāka) apbedīšanai, ja iesniedzēja dzīves vieta Ādažu novadā ir deklarēta līdz personas miršanas dienai un viņam nav jau lietošanā esoša kapavieta ar iespēju veikt tajā apbedījumu. | |
| 6. Informācija par konsultācijām ar privātpersonām | 6.1. Pēc Noteikumu projekta izskatīšanas Attīstības komitejas sēdē, projekts publicēts pašvaldības tīmekļvietnē [www.adazi.lv](http://www.adazi.lv), lai sabiedrības pārstāvjiem būtu iespējas izteikt priekšlikumus vai iebildumus. |

Domes priekšsēdētājs M.Sprindžuks

APSTIPRINĀTI

ar Ādažu novada domes

XX.XX.2019.lēmumu

(protokols Nr.XX §XX )

SAISTOŠIE NOTEIKUMI

Ādažu novadā

2019.gada XX.XXX **Nr.****XXX**

**Par Ādažu pašvaldības kapsētas darbības un uzturēšanas kārtību**

*Izdoti saskaņā ar likuma "Par pašvaldībām" 43.panta pirmās daļas 6.punktu un trešo daļu*

**I. Vispārīgie jautājumi**

1. Saistošie noteikumi (turpmāk – noteikumi) nosaka Ādažu novada pašvaldības (turpmāk – pašvaldība) administratīvajā teritorijā esošās Baltezera kapsētas (turpmāk – kapsēta) darbības noteikumus, kā arī kapavietu piešķiršanas, kopšanas, uzturēšanas un apbedīšanas, kā arī kapličas izmantošanas kārtību.
2. Noteikumos lietotie termini:
   1. **kapavieta** – noteikta izmēra zemes gabals apbedīšanai, kapavietas izveidošanai, kopšanai, labiekārtošanai un aprīkojuma uzstādīšanai;
   2. **bezpiederīgā kapavieta** – kapavieta personai, kurai nav tuvinieku vai neidentificētai personai;
   3. **ģimenes kapavieta** – noteikta izmēra zemes gabals, kurā blakus izmantotai kapavietai ir rezervētas kapavietas apbedītā tuviniekiem;
   4. **kapavietas uzturētājs** – fiziska persona, kurai uz iesnieguma pamata piešķirta un ierādīta kapavieta mirušā apbedīšanai kapsētā;
   5. **aktēšana** – darbību kopums attiecībā uz nekoptas kapavietas apsekošanu, brīdinājuma zīmju uzstādīšanu un aktu sastādīšanu;
   6. **aktēta kapavieta** – kapavieta, kas piecus gadus pēc kārtas ir atzīta par nekoptu;
   7. **atvērta kapsēta** – kapsētas daļa, kurā mirušo apbedīšanai ierāda jaunas kapavietas;
   8. **daļēji slēgta kapsēta** – kapsētas daļa, kurā mirušos apbedī ģimenes kapavietās;
   9. **kapavietas aprīkojums** – kapavietā uzstādīta piemiņas plāksne, piemineklis, apmales, sēta, soliņš, apstādījumi, u.tml.;
   10. **kapliča** – kapsētas ēka mirušo novietošanai pirms apbedīšanas un bēru ceremonijai;
   11. **kapsētas apsaimniekotājs** – pašvaldība vai tās izvēlēta juridiska persona, kas pārrauga noteikumu ievērošanu, kapsētas arhitektūras un ainavas veidošanu un uztur kārtībā kapsētas teritoriju;
   12. **kapsētas pārzinis** – kapsētas apsaimniekotāja norīkots darbinieks;
   13. **kapavietu komisija** – pašvaldības izveidota komisija noteikumos noteikto pienākumu izpildei;
   14. **piemiņas vieta** – kapsētas teritorijas daļas, kapavietas un pieminekļi, kuru saglabāšana atbilst pašvaldības interesēm;
   15. **virsapbedījums** – mirušā vai urnas ar kremēta mirušā pelniem apbedīšana virs esošā apbedījuma;
   16. **apbedīšanas pakalpojumu pasūtītājs** – persona, kas organizē mirušā apbedīšanu;
   17. **apbedīšanas pakalpojumu sniedzējs** – komersants, kas organizē mirušā apbedīšanu.
3. Ādažu novada dome nosaka maksu par:
   1. nekoptas kapavietas uzturēšanas tiesību atjaunošanu;
   2. kapličas izmantošanu bēru ceremonijas laikā un tās sakopšanu pirms un pēc ceremonijas (izņemot ceremonijai nepieciešamo priekšmetu izvietošanu);
   3. kapsētas inventāra izmantošanu;
   4. katafalka iebraukšanu kapsētā.
4. Samaksa par 3. punktā norādītajiem maksas pakalpojumiem jāveic pirms pakalpojuma saņemšanas bezskaidras naudas veidā Valsts un pašvaldības vienotajā klientu apkalpošanas centrā, Gaujas iela 33A, Ādaži, Ādažu novads, vai pārskaitot uz Ādažu novada domes norēķinu kontu.
5. Piecus gadus pēc kārtas nekoptu kapavietu atzīst par neuzraudzītu un kapuvietas komisija par to sastāda aktu, kā arī rakstiski brīdina kapavietas uzturētāju par šo noteikumu 22. punktā noteiktajā kārtībā pieņemtā lēmuma atcelšanu. Kapavietu var nolīdzināt ne ātrāk, kā kļuvis neapstrīdams šo noteikumu 9.4. apakšpunktā norādītais lēmums.
6. Bezpiederīgā mirušā kapavieta tiek saglabāta piecus gadus.

**II. Kapsētas darbības noteikumi**

1. Kapsēta atvērta apmeklētājiem:
   1. vasarā (no 1.aprīļa līdz 31.oktobrim) – no plkst. 7.00 līdz 23.00;
   2. ziemā (no 1.novembra līdz 31.martam) – no plkst. 9.00 līdz 21.00.
2. Apbedīšanu kapsētā neveic valsts svētku dienās, pirmdienās un svētdienās.
3. Kapsētas darba laiku Mirušo piemiņas dienā un citās oficiālās atceres dienās nosaka kapsētas apsaimniekotājs, saskaņojot ar pašvaldības pilnvarotu personu.
4. Kapsētas pārzinis:
   1. pieņem apmeklētājus pašvaldības noteiktā darba laikā, iepriekš saskaņojot konkrētu laiku;
   2. pieņem lēmumu par kapavietas piešķiršanu vai atteikumu;
   3. pieņem lēmumu par atļauju apglabāt esošajā kapavietā;
   4. pieņem lēmumu par 22. punktā pieņemtā lēmuma atcelšanu, ja kapavieta netiek kopta.
5. Kapsētas apmeklētājiem jāuzvedas godbijīgi (pieklājīgi, ar cieņu, klusi) jāievēro šie noteikumi, kapsētas apsaimniekotāja un kapsētas pārziņa norādījumi, kā arī pārvietošanās un piekļuve kapavietai jāveic pa ceļiem un celiņiem kapsētas teritorijā.
6. Kapsētas apmeklētājiem, tai skaitā kapavietas uzturētājam, aizliegts:
   1. uzturēties kapsētā ārpus noteiktā darba laika;
   2. rakt smiltis un zemi kapsētas un tās aizsargjoslas teritorijā;
   3. kāpt, staigāt vai sēdēt uz kapavietām;
   4. traucēt bēru ceremoniju norisi vai kapraču darbu;
   5. sniegt ar kapsētas pārzini nesaskaņotus apbedīšanas un kapavietu kopšanas komercpakalpojumus;
   6. ievest vai apglabāt dzīvniekus kapsētas teritorijā;
   7. veikt vandalisma darbības;
   8. cirst kokus bez pašvaldības atļaujas;

11.9. patvaļīgi paplašināt kapavietas teritoriju;

* 1. veidot atkritumu kaudzes, kā arī atstāt atkritumus ārpus tiem paredzētām vietām;
  2. iebraukt ar transportlīdzekli, izņemot:
     1. policijas, neatliekamās medicīniskās palīdzības, Valsts ugunsdzēsības un glābšanas dienesta, kā arī kapsētas apsaimniekošanas un uzraudzības transportlīdzekļiem;
     2. personām ar I. vai II. grupas invaliditāti, uzrādot apliecību;
     3. ar kapsētas pārziņa atļauju.

**III. Kapsētas apsaimniekotāja, kapavietas uzturētāja un kapavietu komisijas pienākumi**

1. Kapsētas apsaimniekotāja pienākumi:
   1. uzturēt tīrībā un lietošanas kārtībā kapsētas ēkas un telpas, ceļus un celiņus, sētas un koplietošanas laukumus, ārpus kapavietām veikt apstādījumu un koku kopšanu, valsts un vietējās nozīmes dižkoku un citu retu koku sugu saglabāšanu, teritorijas labiekārtošanu un atkritumu izvešanu, kā arī kapsētas inventāra un ūdens ņemšanas vietu uzturēšanu tehniskā kārtībā;
   2. nodrošināt kārtību, sanitāro normu un noteikumu ievērošanu kapsētas teritorijā, kā arī tajā esošo vērtību, īpašumu, kultūras pieminekļu un piemiņas vietu uzraudzību;
   3. veikt kapsētas sektoru, rindu un kapavietu nospraušanu dabā, apbedīšanas un apbedījumu vietu precīzu uzskaiti pamatdokumentos (mirušo reģistrācijas grāmatā, apbedījumu vietu kartotēkā un datu elektroniskajā reģistrā), veicot ierakstus par katru apbedīšanu;
   4. pašvaldības noteiktā kārtībā organizēt kapsētas paplašināšanu, arhitektūras un ainavas veidošanu, maksas iekasēšanu, kā arī kapavietu komisijas darbību;
   5. kārtot lietvedību par saskaņojumu un atļauju izsniegšanu.
2. Kapavietas uzturētāja pienākumi:
   1. saskaņot ar kapsētas pārzini kapavietas robežas pirms kapavietas norobežošanas;
   2. ne vēlāk kā gada laikā no apbedīšanas dienas labiekārtot kapavietas teritoriju un patstāvīgi regulāri to kopt vai noslēgt līgumu ar citu personu par kapavietas izveidošanu un kopšanu;
   3. nogādāt kapavietas uzkopšanas atkritumus tiem paredzētajās savākšanas vietās vai atkritumu konteineros;
   4. piegādāt, restaurēt vai demontēt pieminekļus un to elementus kapsētas pārziņa klātbūtnē;
   5. pēc kapavietas aprīkojuma montāžas savākt visus būvatkritumus un izvest uz tiem paredzētām atkritumu izgāztuvēm;
   6. atbildēt par kapavietas veidojumu stabilitāti;
   7. saglabāt kultūras pieminekļus, veicot virsapbedījumu;
   8. ievērot kapsētas darbības noteikumus.
3. Kapavietu komisija:
   1. pēc attiecīga iesnieguma saņemšanas izskata jautājumus, kas saistīti ar šo noteikumu ievērošanu, pieaicinot ieinteresētās puses;
   2. apseko kapavietas, sastādot aktu par katru nekopto kapavietu un nosakot marķēšanu ar brīdinājuma zīmi, kuras paraugu un aprakstu izvieto kapsētas informācijas stendā;
   3. apseko kultūras pieminekļus un piemiņas vietas, kā arī sniedz priekšlikumus to uzturēšanai;
   4. nosūta kapavietas uzturētājam vai tā radiniekiem aktu par nekoptu kapavietu, ar uzaicinājumu organizēt kapavietas uzkopšanu;
   5. ja nav iespējams identificēt kapavietas uzturētāju, ievietot pašvaldības tīmekļvietnē [www.adazi.lv](http://www.adazi.lv) un pašvaldības informatīvajā izdevumā "Ādažu Vēstis" aicinājumu apbedītā piederīgajiem atsaukties un ierasties pie kapsētas pārziņa.

**IV. Kapavietu apstādījumu un kapu aprīkojuma noteikumi**

1. Kapavietā var stādīt dekoratīvus kokus ar kapu pārziņa atļauju, kā arī to var apsēt ar zāli vai citiem piemērotiem augiem. Krūmu stādījumi ir ne augstāki par 70 cm un tie var atrasties tikai kapavietas teritorijā.
2. Kapavietas teritorijas un kapu kopas apmales ir ne augstākas par 20 cm.
3. Kapavietas aprīkojumam jābūt uzstādītam tā, lai varētu droši uzkopt kapavietu, netraucējot kapavietu blakus.
4. Kapavietu ierīkošanai jāizmanto videi draudzīgi materiāli.

**V. Kapavietas piešķiršanas kārtība**

1. Ja kapavietas uzturētājam nav jau lietošanā esoša kapavieta, ar iespēju veikt tajā apbedījumu, jaunu kapavietu atvērtā kapsētā uzmēra, nosprauž un piešķir atbilstoši izmēriem (1.pielikums):
   1. Ādažu novadā deklarēto personu apbedīšanai;
   2. Ādažu novadā deklarētās personas laulātā, lejupējā (bērna) un tuvākās pakāpes augšupējā (vecāka) apbedīšanai, ja iesniedzēja dzīves vieta Ādažu novadā ir deklarēta līdz personas miršanas dienai.
2. Lai saņemtu atļauju mirušas personas apbedīšanai, mirušā piederīgais vai persona, kura organizē apbedīšanu, iesniedz Valsts un pašvaldības vienotajā klientu apkalpošanas centrā:
   1. iesniegumu (pielikums Nr. 2 vai Nr.3);
   2. dzimtsarakstu nodaļas izsniegtu miršanas apliecības kopiju (uzrādot oriģinālu);
   3. dokumentus, kuri pierāda radniecības pakāpi vai tiesības veikt apbedīšanu esošajā kapavietā.
3. Domes pilnvarotām personām ir tiesības pārbaudīt tām pieejamajos datu reģistros iesniedzēja un mirušās personas datus, kas nepieciešami šo noteikumu izpildei.
4. Kapsētas pārzinis pieņem lēmumu par kapavietas piešķiršanu vai atteikumu, atļauju apbedīt vai atteikumu apbedīt esošajā kapavietā ne vēlāk kā triju darba dienu laikā no šo noteikumu 20. punktā norādīto dokumentu iesniegšanas.
5. Esošajā kapavietā mirušo apbedī, ja piešķirtajā kapavietā ir brīva vieta vai tajā var veikt virsapbedījumu.
6. Katrai kapavietai var būt tikai viens uzturētājs.
7. Kapsētas pārzinis piešķir un ierāda jaunu kapavietu apbedīšanai, ne lielāku, kā četrvietīgu. Kapavietu ierāda tā, lai nodrošinātu kapsētas attiecīgā sektora daļas izmantošanu apbedīšanas secībā.
8. Pamatojoties uz personas iesniegumu, kapsētas pārzinis ģimenes kapavietu var paplašināt uz piegulošās brīvās zemes (teritorijas) rēķina, kā arī atļaut veikt apbedījumu kapsētas atvērtās un daļēji slēgtās daļas ģimenes kapavietā, kurā ir brīva vieta vai kurā atļauts veikt virsapbedījumu.
9. Ja kapavietai ilgstoši nav uzturētāja, par to var kļūt fiziska persona, kura savu saistību ar mirušo var pierādīt:
   1. uzrādot savstarpēju radniecību apliecinošus dokumentus;
   2. uzrādot miršanas apliecību vai dokumentus, kas liecina par mirušās personas apbedīšanu kapavietā;
   3. izmantojot ziņas no kapsētas apsaimniekotāja datiem par agrākiem apbedījumiem kapavietā.
10. Ja par kapavietas uzturēšanas tiesību iegūšanu piederīgie nevar vienoties, priekšroka ir pirmajam, kurš iesniedzis kapsētas pārzinim rakstveida iesniegumu par kapavietas uzturēšanas tiesību pārņemšanu.
11. Kapavieta pāriet pašvaldības valdījumā, ja tā tiek atbrīvota sakarā ar pārapbedīšanu vai piecus gadus ir atzīta par nekoptu.
12. Aktētā kapavieta var tikt piešķirta un ierādīta jaunu apbedījumu veikšanai, ja pagājuši divdesmit gadi pēc pēdējā apbedījuma un ir saņemta Veselības inspekcijas atļauja. Termiņu var samazināt līdz piecpadsmit gadiem virsapbedījumam ģimenes kapavietā, ja ir saņemta Veselības inspekcijas atļauja.

**VI. Apbedīšanas kārtība**

1. Apbedīšanu organizē kapavietas uzturētājs vai apbedīšanas pakalpojuma pasūtītāja izvēlēts apbedīšanas pakalpojumu sniedzējs, informējot par to kapsētas pārzini ne vēlāk kā 48 stundas pirms apbedīšanas.
2. Kapsētas pārzinis ierāda kapavietu ne tuvāk par 0,5 m no tuvākā koka stumbra un 0,3 m no kapavietas pieminekļa, kā arī saskaņo kapa rakšanas un apbedīšanas laiku, kas jāveic kapsētas darba laikā. Kapam jābūt izraktam un sagatavotam ne vēlāk kā vienu stundu pirms apbedīšanas ceremonijas sākuma.
3. Katru mirušo apbedī atsevišķā kapā, attālumam starp kapu kopiņām to garajās malās jābūt 1,0 m, īsajās – 0,5 m, kapu garumam – ne mazākam kā 2,0 m, dziļumam – 2,0 m līdz zārka vākam, platumam – 1,0 m. Apglabājot bērnu, izmēri var attiecīgi mainīties, izņemot kapa dziļumu.
4. Virsapbedījuma kapa dziļumam jābūt ne mazākam par 1,5 m līdz zārka vākam.
5. Mirušos, kuriem nav radinieku, apbedī atsevišķā sektorā vai atsevišķā kapu rindā.
6. Mirstīgās atliekas var pārapbedīt ne agrāk kā gadu pēc apbedīšanas, ar kapsētas pārziņa atļauju.
7. Mirstīgo atlieku ekshumāciju veic normatīvajos aktos noteiktajā kārtībā.
8. Urna ar mirušā pelniem var tikt apglabāta esošajā ģimenes kapavietā vai jaunā kapavietā, ne mazāk kā 1 m dziļumā. Vienā kapavietā ir pieļaujama vairāku urnu apbedīšana, uzstādot kopēju piemiņas zīmi.
9. Kapsētas apsaimniekotājs var noteikt izņēmumus apbedīšanas kārtībā, ņemot vērā reliģisko konfesiju vai kultūras tradīcijas.

**VII. Kapličas izmantošana**

1. Lai saņemtu atļauju izmantot kapliču bēru ceremonijai, mirušā piederīgais vai persona, kura organizē apbedīšanu, iesniedz Valsts un pašvaldības vienotajā klientu apkalpošanas centrā iesniegumu (pielikums Nr.4).
2. Kapličas ceremoniju zāli (mirušā novietošanai pirms apbedīšanas un bēru ceremonijas norisei) piešķir kapsētas pārzinis.
3. Par bēru ceremonijas ilgumu kapličā apbedīšanas pakalpojuma pasūtītājs vienojas ar kapsētas pārzini.
4. Atvadu ceremonijas ilgums kapličā nedrīkst pārsniegt laiku, ko noteicis kapsētas pārzinis.

**VIII. Kapavietu kopēju un amatnieku profesionālā darbība kapsētā**

1. Personas, kuras savu darbību saskaņojušas ar kapsētas pārzini, var veikt kapavietu kopšanu un sniegt amatnieku pakalpojumus kapsētā pēc kapavietas uzturētāja pasūtījuma, pirms darbu uzsākšanas noslēdzot līgumu ar atkritumu apsaimniekotāju par pakalpojumu sniegšanas rezultātā radušos atkritumu apsaimniekošanu, t.sk. par nojaukto pieminekļu un apmaļu palieku izvešanu.
2. Jebkādu profesionālu darbību, t.sk. kapavietas kopšanu, aprīkojuma uzstādīšanu un amatnieka pakalpojumu sniegšanu veic kapsētas darba laikā, izņemot, ja darbu veikšana ir saskaņota ar kapsētas pārzini.
3. Pakalpojumu sniegšanas laikā mehānismi un materiāli jānovieto tā, lai netraucētu kustību kapsētā, kā arī, pēc darbu pabeigšanas vai katras darba dienas beigās ir jāsakārto darba veikšanas vieta. Darbu veikšanai nepieciešamie transportlīdzekļi drīkst izmantot celiņus, kas atbilst transportlīdzekļu izmēriem.
4. Ja kapsētas pārzinis konstatē, ka pakalpojumu sniedzējs atkārtoti nepilda šos noteikumus, viņš ir tiesīgs anulēt saskaņojumu un liegt personai turpmāk sniegt pakalpojumus kapsētā.

**IX. Administratīvā atbildība par saistošo noteikumu neievērošanu un to izpildes kontrole**

1. Administratīvā atbildība par šo noteikumu pārkāpumiem iestājas, ja pēc pārkāpuma rakstura par to nav paredzēta administratīvā atbildība attiecīgo nozaru regulējošos likumos.
2. Par šo noteikumu 11.1., 11.2., 11.3., 11.5., 11.6., 11.9., 11.10.,11.11., 13.1., un 13.2. punktu pārkāpumiem piemēro brīdinājumu vai naudas sodu: fiziskai personai - līdz 70 naudas vienībām un juridiskai personai - līdz 280 naudas vienībām.
3. Ādažu pašvaldības policija veic šo noteikumu ievērošanas kontroli un administratīvā pārkāpuma procesu par pārkāpumu līdz administratīvā pārkāpuma lietas izskatīšanai.
4. Administratīvā pārkāpuma lietas izskata Ādažu novada domes Administratīvā komisija.

**X. Lēmuma apstrīdēšanas un pārsūdzēšanas kārtība**

1. Kapavietu komisijas lēmumus par kapavietas aktēšanu un kapsētas pārziņa lēmumus vai faktisko rīcību var apstrīdēt Ādažu novada domes Administratīvo aktu strīdus komisijā.

**XI. Noslēguma jautājumi**

1. Šie noteikumi stājās spēkā ar 01.02.2020.
2. Līdz šo noteikumu spēkā stāšanās dienai ierādītu kapavietu izmēri var atšķirties no šo noteikumu 1.pielikumā noteiktajiem.
3. Līdz šo noteikumu spēkā stāšanās dienai noslēgtie kapavietas līgumi par kapavietas uzturēšanu paliek spēkā.
4. Kapsētas apsaimniekotājs izveido kapavietu elektronisko reģistru līdz 2020.gada 31.decembrim.
5. Kapsētas apsaimniekotājs piecu gadu laikā no šo noteikumu spēkā stāšanās izdod lēmumus par kapuvietas lietošanas tiesību piešķiršanu attiecībā uz personām, kuras nav saņēmušas lēmumus par kapuvietas lietošanas tiesību piešķiršanu un nebija noslēgušas līgumu par kapavietas uzturēšanu, bet ir vai nav ierakstīti kapu grāmatā par kapuvietas uzturētāju, kā arī uzrādot dokumentus, kuri pierāda tiešo radniecību ar šajā kapavietā apglabātajām personām. Kapavietas, kurām piecu gadu laikā no šo noteikumu spēkā stāšanās dienas nav pieteikušies uzturētāji, pāriet pašvaldības valdījumā.
6. Ar šo noteikumu spēkā stāšanās dienu spēku zaudē Ādažu novada domes 2017.gada 28.novembra saistošie noteikumi Nr. 50/2017 “Par Ādažu pašvaldības kapsētas darbības un uzturēšanas kārtību”.

Ādažu novada domes priekšsēdētājs M.Sprindžuks

1.pielikums

Ādažu novada domes XX.XX.2019.

saistošajiem noteikumiem Nr.XX/2019

**Kapavietu izmēri**

**Kapavieta Platums (m) Garums (m) Laukums (kv.m)**

Vienvietīga 1,50 3,00 4,50

Divvietīga 3,00 3,00 9,00

Trīsvietīga 4,00 3,00 12,00

Četrvietīga 5,00 3,00 15,00

2.pielikums

Ādažu novada domes XX.XX.2019.

saistošajiem noteikumiem Nr.XX/2019

**Ādažu novada domes kapu pārzinim**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

personas kods: €€€€€€-€€€€€

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IESNIEGUMS**

Lūdzu atļaut apbedīt manu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(radniecības pakāpe, vārds, uzvārds)

Ģimenes kapu vietā: vecie/jaunie kapi, \_\_\_sektors, \_\_\_rinda, \_\_\_vieta, kur agrāk apbedīti ( norādīt radniecības pakāpi, vārdu un uzvārdu, apbedīšanas gadu):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kapu vieta reģistrēta uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vārda pamatojoties uz

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(dokumenta nosaukums, numurs un datums)

Radniecības apliecināšanai iesniedzu dokumentu kopijas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Papildus vēlos izmantot *(atzīmēt nepieciešamo)*:

€ kapliču bēru ceremonijas laikā;

€ kapsētas inventāru;

€ katafalka iebraukšanu kapsētā.

*Esmu informēts, ka iesniegumā ietvertie personas dati ir nepieciešami un tiks izmantoti, lai nodrošinātu iesniegumā pieprasītā pašvaldības pakalpojuma sniegšanu atbilstoši normatīvo aktu noteikumiem. Papildu informāciju par personas datu apstrādi pieejama Ādažu novada pašvaldības tīmekļvietnes* [*www.adazi.lv*](http://www.adazi.lv) *sadaļā “Pašvaldība/Dokumenti/Privātuma politika”.*

Apliecinu, ka manis sniegtās ziņas ir patiesas

Ādažos, 201\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (paraksts)

3.pielikums

Ādažu novada domes XX.XX.2019.

saistošajiem noteikumiem Nr.XX/2019

**Ādažu novada domes kapu pārzinim**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

personas kods: €€€€€€-€€€€€

Dzīv.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IESNIEGUMS**

Lūdzu piešķirt jaunu ģimenes kapuvietu un atļaut apbedīt manu \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(radniecības pakāpe, vārds, uzvārds)

*Atzīmēt nepieciešamo*:

€ vienvietīgu kapavieta

€ divvietīgu kapavieta

€ trīsvietīga kapavieta

€ četrvietīga kapavieta

Radniecības apliecināšanai iesniedzu dokumentu kopijas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Papildus vēlos izmantot *(atzīmēt nepieciešamo)*:

€ kapliču bēru ceremonijas laikā

€ kapsētas inventāra izmantošanu

€ katafalka iebraukšanu kapsētā

*Esmu informēts, ka iesniegumā ietvertie personas dati ir nepieciešami un tie tiks izmantoti, lai nodrošinātu iesniegumā pieprasītā pašvaldības pakalpojuma sniegšanu atbilstoši normatīvo aktu noteikumiem. Papildu informāciju par personas datu apstrādi pieejama Ādažu novada pašvaldības tīmekļvietnes* [*www.adazi.lv*](http://www.adazi.lv) *sadaļā “Pašvaldība/Dokumenti/Privātuma politika”.*

Apliecinu, ka manis sniegtās ziņas ir patiesas.

Ādažos, 201\_\_.gada \_\_\_\_. \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts)*

4.pielikums

Ādažu novada domes XX.XX.2019.

saistošajiem noteikumiem Nr.XX/2019

**Ādažu novada domes kapu pārzinim**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

personas kods: €€€€€€-€€€€€

Dzīv.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IESNIEGUMS**

Lūdzu atļaut izmantot kapliču 20\_\_ .\_\_\_ . \_\_\_\_\_\_\_\_\_\_\_\_, no plkst. \_\_\_\_\_\_\_\_ līdz plkst., \_\_\_\_\_\_\_\_\_

lai atvadītos no \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

*Esmu informēts, ka iesniegumā ietvertie personas dati ir nepieciešami un tie tiks izmantoti, lai nodrošinātu iesniegumā pieprasītā pašvaldības pakalpojuma sniegšanu atbilstoši normatīvo aktu noteikumiem. Papildu informāciju par personas datu apstrādi pieejama Ādažu novada pašvaldības tīmekļvietnes* [*www.adazi.lv*](http://www.adazi.lv) *sadaļā “Pašvaldība/Dokumenti/Privātuma politika”.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

20\_\_\_. gada \_\_\_.\_\_\_\_\_\_\_\_\_\_\_\_\_

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**AIZPILDA KAPU PĀRZINIS**

Atļaut izmantot kapliču 20\_\_\_\_.\_\_\_\_\_.\_\_\_\_\_\_\_\_\_\_\_\_\_\_\_, no plkst. \_\_\_\_\_\_\_\_ līdz plkst. \_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (vārds, uzvārds) (paraksts)